CELEX: 52013JC0002
Language: ro
Date: 2013-03-08
Title: Propunere comună de REGULAMENT AL CONSILIULUI de modificare a Regulamentului (UE) nr. 36/2012 privind măsuri restrictive având în vedere situația din Siria

|
			
		
		
		52013JC0002
		
			Propunere comună de REGULAMENT AL CONSILIULUI de modificare a Regulamentului (UE) nr. 36/2012 privind măsuri restrictive având în vedere situația din Siria /* JOIN/2013/02 final - 2013/0079 (NLE) */
			
				
		
		
			
			   	EXPUNERE DE MOTIVE
(1)                   
La 28 februarie 2013, Consiliul a adoptat Decizia 2013/109/PESC
de modificare a Deciziei 2012/739/PESC privind măsuri restrictive
împotriva Siriei[1].
Această decizie a modificat domeniul de aplicare al derogărilor
pentru embargoul asupra armelor, precum și asistența tehnică
aferentă. 
(2)                   
Interdicțiile legate de asistența
tehnică sunt puse în aplicare la nivelul Uniunii prin Regulamentul (UE)
nr. 36/2012 al Consiliului. Este necesară actualizarea în
consecință a Regulamentului (UE) nr. 36/2012 al Consiliului.
(3)                   
Sunt necesare noi acțiuni ale Uniunii pentru a
pune în aplicare aceste măsuri,
2013/0079 (NLE)
Propunere comună de
REGULAMENT AL CONSILIULUI
de modificare a Regulamentului (UE) nr. 36/2012
privind măsuri restrictive având în vedere situația din Siria

CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215, 
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       La 18 ianuarie 2012,
Consiliul a adoptat Regulamentul (UE) nr. 36/2012 privind măsuri
restrictive având în vedere situația din Siria[2] pentru a pune în aplicare
Decizia 2011/782/PESC a Consiliului din 1 decembrie 2011 privind
măsuri restrictive împotriva Siriei[3].
Decizia 2012/739/PESC a abrogat și a înlocuit Decizia 2011/782/PESC. 
(2)       Decizia 2013/109/PESC a
Consiliului din 28 februarie 2013 de modificare a Deciziei 2012/739/PESC
privind măsuri restrictive împotriva Siriei[4]
include derogări suplimentare în ceea ce privește furnizarea de
asistență tehnică.
(3)       Aceste măsuri intră
în domeniul de aplicare al Tratatului privind funcționarea Uniunii
Europene și, prin urmare, în special pentru a se asigura aplicarea lor
uniformă de către operatorii economici din toate statele membre, este
necesară o reglementare la nivelul Uniunii pentru punerea lor în aplicare.
(4)       Prin urmare, Regulamentul
(UE) nr. 36/2012 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (UE) nr. 36/2012 se modifică
după cum urmează:
Articolul 3 alineatul (2) se înlocuiește
cu următorul text: 
„Prin derogare de la alineatul (1),
interdicțiile menționate nu se aplică furnizării de
asistență tehnică, de finanțare și de
asistență financiară în legătură cu:
–                        
asistența tehnică destinată exclusiv
sprijinirii Forței Organizației Națiunilor Unite pentru
supravegherea demilitarizării (UNDOF);
–                        
echipamente militare neletale sau echipamente care
ar putea fi utilizate în vederea represiunii interne, destinate unor scopuri
umanitare sau de protecție, ori pentru a asigura protecția civililor,
sau programelor de consolidare a instituțiilor ONU și ale Uniunii,
ori operațiunilor Uniunii sau ale ONU de gestionare a crizelor sau
destinate Coaliției naționale siriene a forțelor de
opoziție și a forțelor revoluționare în vederea
asigurării protecției civililor;
–                        
vehicule care nu sunt destinate luptei, care au
fost fabricate sau echipate cu materiale pentru a asigura protecție
balistică, destinate exclusiv utilizării pentru protecția
personalului Uniunii și al statelor sale membre în Siria, sau destinate
Coaliției naționale siriene a forțelor de opoziție și
a forțelor revoluționare în vederea asigurării protecției
civililor; 
–                        
furnizarea de asistență tehnică,
servicii de brokeraj și alte servicii pentru Coaliția
națională siriană a forțelor de opoziție și a
forțelor revoluționare în vederea asigurării protecției
civililor,
cu condiția ca o astfel de
dispoziție să fi fost aprobată în prealabil de către
autoritatea competentă a unui stat membru, după cum se
menționează pe site-urile internet enumerate în anexa III.”
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               JO L 28, 1.3.2013, p. 8.
[2]               JO L 16, 19.1.2012, p. 1.
[3]               JO L 319, 2.12.2011, p. 56.
[4]               JO L 58, 1.3.2013, p. 8.